IKEA ได้เปิดตัวสาขาที่ใหญ่ที่สุดในโลก ณ กรุงมะนิลา ประเทศฟิลิปปินส์ ด้วยขนาดพื้นที่กว่ากี่ตารางฟุต
IKEA ได้เปิดตัวสาขาที่ใหญ่ที่สุดในโลก ณ กรุงมะนิลา ประเทศฟิลิปปินส์ ด้วยขนาดพื้นที่กว่า 730,000 ตารางฟุต ซึ่งการเปิดสาขานี้นับเป็นอีกก้าวสำคัญในการขยายธุรกิจมายังทวีปเอเชีย  โดย IKEA สาขาใหม่นี้ ได้เปิดตัวไปเมื่อวาน นำโดยคุณ Ramon Lopez รัฐมนตรีกระทรวงการค้าของฟิลิปปินส์ และคุณ Teodoro Locsin รัฐมนตรีกระทรวงการต่างประเทศ  IKEA สาขานี้มากับพื้นที่ 2 ชั้น ประกอบไปด้วยพื้นที่สำหรับรับประทานอาหาร, โชว์รูม, คลังสินค้า
รวมไปถึงพื้นที่สำหรับหน่วยงานด้านอีคอมเมิร์ซ และคอลเซ็นเตอร์  เนื่องจากการเปิดตัวของสาขานี้ เกิดขึ้นในขณะที่ IKEA ได้ขยายการให้บริการผ่านอีคอมเมิร์ซ ซึ่งเกิดขึ้นในช่วงเดียวกับการเกิดโรคระบาด ทำให้ในตอนนี้ คำสั่งซื้อจากช่องทางออนไลน์คิดเป็น 26% ของยอดขายทั่วทั้งโลกแล้ว  อย่างไรก็ดี คุณ Georg Platzer ผู้จัดการ IKEA ของสาขานี้ กล่าวว่า
IKEA ยังคงต้องปฏิบัติตามมาตรการป้องกันโควิด 19 อยู่ หลังจากที่การเปิดสาขาต้องล่าช้าออกไปจากเดิม ที่คาดว่าจะเปิดตั้งแต่ปี ค.ศ. 2020  โดยเริ่มแรก มีการเปิดให้จองการเข้า IKEA แบบออนไลน์ ซึ่งก็เต็มไปถึง 2 สัปดาห์ข้างหน้าแล้ว และลูกค้าที่เข้ามาต้องใส่แมสก์ และเว้นระยะห่างด้วย  ทางคุณ Platzer กล่าวเสริมว่า ประเทศฟิลิปปินส์ "นับเป็นเป้าหมายที่ดีที่สุดของบริษัทมานานแล้ว เรามีแผนที่จะมาเปิดสาขาที่ฟิลิปปินส์มาโดยตลอด เพราะด้วยเศรษฐกิจที่กำลังเติบโตได้ดี การเติบโตของชนชั้นกลาง และสภาพแวดล้อมภายในประเทศ ซึ่งเอื้ออำนวย และดีสำหรับบริษัทในฐานะผู้ค้าปลีกเฟอร์นิเจอร์ตกแต่งบ้าน และในที่สุด ก็ถึงเวลานั้นแล้ว”  นอกจากนี้ คุณ Jon Abrahamsson Ring ประธานเจ้าหน้าที่บริหารของ Inter IKEA ซึ่งเป็นบริษัทผู้ดูแลเฟรนไชส์ซีทั่วโลก ได้กล่าวไว้เมื่อเดือนที่ผ่านมาว่า
วิสัยทัศน์ของเขาคือการทำให้ IKEA “มีราคาถูกลงกว่าเดิม” ด้วยการปรับเปลี่ยนผลิตภัณฑ์ใหม่ ให้มีราคาที่ถูกลงกว่าเดิม  และถึงแม้บริษัทจะมีปัญหาด้านอุปทาน, ความท้าทายในการรักษาสต็อก และคลังสินค้า
แต่ทางบริษัทก็ยังสามารถรายงานยอดขายที่สูงเป็นประวัติการณ์ได้ในปีที่แล้ว  โดยในปัจจุบัน IKEA มีสาขามากกว่า 460 สาขา ในตลาด 60 แห่ง/ประเทศ
และกำลังวางแผนที่จะเพิ่มสาขาอีกเกือบ 60 สาขา ในปีงบประมาณนี้  ซึ่งก็ไม่ใช่แค่ตลาดในทวีปเอเชียเท่านั้น แต่รวมไปถึงก้าวแรกสู่อเมริกาใต้ ในฤดูใบไม้ผลินี้ โดยจะเปิดสาขาใน Santiago ประเทศชิลี เป็นที่ต่อไป  นี่ก็นับเป็นอีกหนึ่งก้าวสำคัญของบริษัทขายเฟอร์นิเจอร์ระดับโลกสัญชาติสวีเดน ที่กำลังรุกตลาดไปยังทั่วโลก และยังมีแนวคิดการทำธุรกิจที่มาพร้อมกับความยั่งยืนอีกด้วย
IKEA ได้เปิดตัวสาขาที่ใหญ่ที่สุดในโลก ณ กรุงมะนิลา ประเทศฟิลิปปินส์ ด้วยขนาดพื้นที่กว่า 730,000 ตารางฟุต ซึ่งการเปิดสาขานี้นับเป็นอีกก้าวสำคัญในการขยายธุรกิจมายังทวีปเอเชีย มากับพื้นที่ 2 ชั้น ประกอบไปด้วยพื้นที่สำหรับรับประทานอาหาร, โชว์รูม, คลังสินค้า รวมไปถึงพื้นที่สำหรับหน่วยงานด้านอีคอมเมิร์ซ และคอลเซ็นเตอร์